

ที่ มท ๐๘10.6 / กระทรวงมหาดไทย

ถนนอัษฎางค์ กทม. ๑๐๒๐๐

กุมภาพันธ์ ๒๕61

เรื่อง ขอความร่วมมือรณรงค์ประชาสัมพันธ์โครงการบริจาคเบี้ยยังชีพผู้สูงอายุเข้ากองทุนผู้สูงอายุ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2671 ลงวันที่ 29 พฤศจิกายน 2560

สิ่งที่ส่งมาด้วย สำเนาหนังสือกระทรวงการพัฒนาสังคมและความมั่นคงของมนุษย์ ด่วนที่สุด ที่ พม 0404/630 ลงวันที่ 16 มกราคม 2561 จำนวน 1 ฉบับ

ตามที่กรมส่งเสริมการปกครองท้องถิ่น ได้แจ้งแนวทางการรับบริจาคเบี้ยยังชีพผู้สูงอายุ และการส่งเงินบริจาคเข้ากองทุนผู้สูงอายุขององค์กรปกครองส่วนท้องถิ่น เพื่อแจ้งแนวทางดังกล่าวให้องค์กรปกครองส่วนท้องถิ่นทราบ และถือเป็นแนวทางปฏิบัติ ความละเอียดตามอ้างถึง นั้น

กระทรวงมหาดไทย ได้รับแจ้งจากกระทรวงการพัฒนาสังคมและความมั่นคงของมนุษย์ว่า ขอความร่วมมือจังหวัดในการดำเนินการรณรงค์สร้างกระแสการรับรู้ และประชาสัมพันธ์โครงการบริจาค เบี้ยยังชีพผู้สูงอายุเข้ากองทุนผู้สูงอายุ และในการประชุมคณะกรรมการผู้สูงอายุแห่งชาติ (กผส.) ครั้งที่ 1/2561 เมื่อวันที่ 1 กุมภาพันธ์ 2561 ที่ประชุมมีมติมอบหมายให้กระทรวงมหาดไทยรณรงค์สร้างการรับรู้ ในกลุ่มเป้าหมายเฉพาะในระดับพื้นที่ให้มากขึ้น ดังนั้นเพื่อเชิญชวนให้ผู้สูงอายุที่มีสิทธิรับเบี้ยยังชีพบริจาค เบี้ยยังชีพเข้ากองทุนผู้สูงอายุ จึงขอให้จังหวัดดำเนินการดังนี้

1. ให้จังหวัดประชาสัมพันธ์ตามช่องทางสื่อประชาสัมพันธ์ของจังหวัดให้แพร่หลายมากขึ้นโดยจังหวัดอาจพิจารณาจัดกิจกรรมที่เกี่ยวกับโครงการบริจาคเบี้ยยังชีพผู้สูงอายุเข้ากองทุนผู้สูงอายุ เพิ่มเติมได้ เช่น

1.1 พิธีมอบเกียรติบัตรแก่ผู้สูงอายุที่บริจาคเบี้ยยังชีพเข้ากองทุนผู้สูงอายุ

1.2 มอบรางวัลแก่องค์กรปกครองส่วนท้องถิ่นที่มียอดผู้สูงอายุบริจาคเบี้ยยังชีพ เข้ากองทุนผู้สูงอายุสูงสุด

1.3 การจัดคาราวานรณรงค์การบริจาคเบี้ยยังชีพเข้ากองทุนผู้สูงอายุ

ฯลฯ

2. ให้จังหวัดแจ้งนายอำเภอประชาสัมพันธ์โครงการบริจาคเบี้ยยังชีพผู้สูงอายุเข้ากองทุนผู้สูงอายุ ในการประชุมกำนัน ผู้ใหญ่บ้าน ประจำเดือน เพื่อสร้างกระแสการรับรู้ถึงที่มาของโครงการ ประโยชน์ของโครงการ และสิ่งที่ผู้บริจาคจะได้รับจากการบริจาคเบี้ยยังชีพในโครงการนี้ เพื่อให้กำนันและผู้ใหญ่บ้านประชาสัมพันธ์โครงการดังกล่าวในระดับตำบล และระดับหมู่บ้าน เพื่อสร้างกระแสการรับรู้ในพื้นที่ชุมชน หมู่บ้าน อย่างทั่วถึง

/3. ให้จังหวัด...

-2-

3. ให้จังหวัดแจ้งองค์กรปกครองส่วนท้องถิ่นประชาสัมพันธ์การรับแจ้งบริจาคเบี้ยยังชีพ ให้ผู้มีสิทธิรับเบี้ยยังชีพผู้สูงอายุและประชาชนทั่วไปได้รับทราบอย่างทั่วถึง โดยประชาสัมพันธ์ตามช่องทาง สื่อต่างๆ ตามที่องค์กรปกครองส่วนท้องถิ่นจัดให้มี เช่น เว็บไซต์ เสียงตามสาย การประชาสัมพันธ์เคลื่อนที่ ฯลฯ เพื่อสร้างการรับรู้และเพื่อสร้างความเข้าใจในวัตถุประสงค์ของโครงการแก่ประชาชน และรายงานจำนวน ผู้บริจาคเบี้ยยังชีพผู้สูงอายุให้สำนักงานส่งเสริมการปกครองท้องถิ่นจังหวัดทราบทุกเดือน

4. ให้ท้องถิ่นจังหวัดสรุปยอดผู้บริจาคเบี้ยยังชีพผู้สูงอายุเข้ากองทุนผู้สูงอายุในแต่ละเดือน รายงานผู้ว่าราชการจังหวัดเป็นประจำทุกเดือน

จึงเรียนมาเพื่อพิจารณาดำเนินการต่อไป

ขอแสดงความนับถือ

กรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

โทร. ๐-๒๒๔๑-๙๐๐๐ ต่อ ๔๑๓๑,๔๑๓๕ โทรสาร. ต่อ ๔๑๐๓